cyanic-selkie/wikianc huggingface dataset:
Aizmugure (sports)
Lauka hokejs
Lauka hokejā aizmugures aizliegums, kurš kopš 19. gadsimta pakāpeniski tika vājināts, pastāvēja līdz 1992.—1996. gadam, kad to atcēla pilnībā. Mūsdienās šāda noteikuma lauka hokejā vairs nav.
Dosons
Dosons (en) var būt:
Džēreds Padaleckis
Džēreds Tristans Padaleckis (en, dzimis ) ir amerikāņu aktieris. Vislabāk Padaleckis ir zināms ar Sema Vinčestera lomu televīzijas seriālā Supernatural, kā arī ar Dīna Forestera lomu seriālā Gilmore Girls. Kopš 2010. gada viņš ir precējies ar amerikāņu aktrisi Dženevīvi Padalecku, un viņu ģimenē ir 3 bērni (Tomass, Šepards un Odete). 21. janvārī 2021. gadā plānota pirmizrāde seriālam Walker (2021), kurā viņš tēlo Kordelu Valkeru kopā ar savu sievu Dženevīvi Padalecku, kura seriālā tēlo viņa mirušo sievu Emīliju Valkeri (atmiņās).
Tēviņi
Tēviņi var būt:
Džuzepe Konte
Džuzepe Konte (it,, dzimis ) ir Itālijas jurists un politiķis. No 2018. līdz 2021. gadam viņš bija Itālijas premjerministrs.
Pēc daudzu žurnālistu un politisko komentētāju domām, Kontes kabinets bija pirmā populistiskā valdība Rietumeiropā. 2019. gada 20. augustā iesniedza demisiju, bet turpināja pildīt premjerministra pienākumus. 5. septembrī Konte izveidoja jaunu valdību un saglabāja savu amatu. 2021. gada 26. janvārī Džuzepe Konte paziņoja par atkāpšanos no premjerministra amata. 3. februārī pēc neveiksmīgām partiju apspriedēm, lai izvirzītu aizstājēju, prezidents Serdžo Matarella uzticēja Mario Dragi izveidot tehnokrātisku valdību. 13. februārī Dragi nodeva premjerministra zvērestu.
Dagdas vidusskola
Dagdas vidusskola ir vispārējās izglītības iestāde Dagdas pilsētā.
Interešu pulciņi
Tautas deju kolektīvi, ansambļi, vokāli instrumentālais ansamblis, jauktais koris, 2.- 4. klašu koris, novadpētniecības pulciņš „Dagdānieši”, volejbols, rokdarbu pulciņš, kokapstrādes pulciņš, mazpulki, jaunsargi.
Mežkleivas
Mežkleivas ir ciems Gulbenes novada Druvienas pagastā. Atrodas pagasta ziemeļu daļā.
Apdzīvotā vieta atrodas pie autoceļa V437.
Difūzais miglājs
Difūzais miglājs ir neregulāras formas miglājs bez izteiktām robežām; tas var pats izstarot gaismu vai arī absorbēt to. Lielāko daļu miglāju var raksturot kā difūzos miglājus ; tas nozīmē, ka tie ir izstieptas formas un bez izteiktām robežām. Redzamās gaismas spektrā šos miglājus var iedalīt emisijas un atstarojošajos miglājos. Emisijas miglāji izstaro jonizētas gāzes spektrālās līnijas radiāciju (galvenokārt no jonizēta ūdeņraža); tos bieži dēvē par H II reģioniem (terminu H II profesionālajā astronomijā lieto, lai apzīmētu jonizētu ūdeņradi).
Atstarojošie miglāji paši par sevi neizdala nozīmīgu redzamās gaismas daudzumu, taču tie atrodas tuvu zvaigznēm un atstaro to gaismu. Līdzīgi miglāji, kurus neizgaismo zvaigznes, redzamo gaismu neizstaro, bet tos var atklāt kā gaismu necaurlaidīgus mākoņus, kas bloķē gaismu no fonā esošiem spožiem ķermeņiem; tos sauc par "tumšajiem" jeb absorbcijas miglājiem.
Lai gan difūzajiem miglājiem optiskajos gaismas viļņos ir dažāda pamanāmība, tie ir spēcīgs infrasarkanā starojuma avots, galvenokārt pateicoties miglājos esošajiem putekļiem.
Fātima
Fātima bint Muhameda (ar, Fāṭima bint Muḥammad, dzimusi ap 605. gadu vai 615. gadu, mirusi ) bija islāma pravieša Muhameda meita no viņa pirmās sievas Hadīdžas. Fātima bija sieva pēdējam no "Taisni vadītajiem kalifiem" — Alī ibn Abū Tālibam. No viņu dēlu Hasana un Huseina pēcnācējiem cēlušas musulmaņu kopienas — saīdi un šarifi. Islāmā Fātima ir godbijības, mīlestības un cieņas objekts.
Zīmolvedība
Zīmolvedības process sākas ar zīmola radīšanu. To veido ņemot vērā jau iepriekš definētā mērķa tirgus intereses un vajadzības, kas to motivētu izvēlēties tiešu jūsu zīmolu. Ņemot vērā šo informāciju, tiek radīts zīmola pozicionējums un noteikta tā cena. Balstoties uz to tiek radīti zīmola identitātes elementi, kas parasti iekļauj krāsu paleti, logo, fasējuma dizainu, zīmola solījumu patērētājiem un galveno saukli. Visu šo informāciju, kā arī zīmola turpmākās izmantošanas noteikumus apkopo zīmola grāmatā (brandbook). Jaunu zīmolu tirgū iepazīstina ar dažādām tirgzinības metodēm, parasti izmantojot reklāmu un sabiedriskās attiecības. Uzņēmumiem parasti ir viens galvenais uzņēmuma zīmols un daudzi produktu zīmoli. Dažreiz uzņēmuma zīmols var būt mazāk zināms par galveno produktu zīmolu. Piemēram, plaša patēriņa produktu ražošanas korporāciju Essity un Procter & Gamble nosaukumi būs zināmi daudz mazākam cilvēku skaitam, nekā to ražoto produktu zīmoli. Citi uzņēmumi, kā Samsung, ar vienu nosaukumu tirgo viedtālruņus un veļasmašīnas.
Zīmolvedības speciālistu galvenais uzdevums ir izmantot noteiktās zīmola īpašības, lai ar tirgvedības kompleksa dotajām iespējām uzturētu un audzētu zīmola tirgus daļu. Viņiem nav tiesību mainīt zīmola grāmatā noteikto zīmola identitāti.
Jehuda Grīnfelds
Biogrāfija
Piedzimis Polijā. Kopš dzimšanas bijis vājdzirdīgs. 1974. gadā uzvarējis Izraēlas jauniešu šaha čempionātā. No 1970. gadu beigām līdz 1990. gadu sākumam bijis viens no vadošajiem Izraēlas šahistiem. Izraēlas šaha čempionātos izcīnījis 2 zelta (1982, 1990), sudraba (1984) un bronzas (1986) medaļas.
Divas reizes piedalījies Pasaules šaha čempionāta izcīņas cikla starpzonu turnīros:
Daudzu starptautisko šaha turnīru dalībnieks, kuros izcīnījis vai dalījis pirmās vietas: Netanjā (1977), Gausdal Classics (Norvēģija) (1978), Bīlē (1980), Edvarda Laskera memoriālā Ņujorkā (1981), Dortmundē (1984), Filadelfijas World Open (1985), zonas turnīrā Minhenē (1987). 2019. gadā uzvarējis Starptautisko nedzirdīgo spēļu šaha ātrspēles turnīrā.
Pārstāvējis Izraēlas komandu lielākajos komandu šaha turnīros:
Par panākumiem turnīros FIDE 1978. gadā viņam piešķīrusi starptautiskā meistara (IM) nosaukumu, bet 1980. gadā kļuvis par starptautisko lielmeistaru (GM).
Kvinns Hjūzs
Kvintins Hjūzs (en, dzimis ) ir ASV hokejists, spēlē aizsarga pozīcijā. Pašlaik (2021) Hjūzs pārstāv NHL klubu Vankūveras "Canucks". Viņa brālis Džeks arī ir hokejists.
Karjera
2018. gada NHL draftā Hjūzu ar kopējo septīto numuru izvēlējās Vankūveras "Canucks". Sava pirmajā pilnajā NHL sezonā Hjūzs 68 spēlēs sakrāja 53 punktus. Piedalījies 2020. gada NHL Visu zvaigžņu spēlē.
ASV hokeja izlases sastāvā Hjūzs ir spēlējis 2018. un 2019. gada Pasaules čempionātā.
Spokena
Spokena (en) ir pilsēta ASV, Vašingtonas štatā. 2010. gadā pilsētā dzīvoja 208 916 iedzīvotāji. Spokena ir otra lielākā Vašingtonas pilsēta aiz Sietlas, kā arī 100. lielākā pilsēta ASV. Tā atrodas 30 kilometrus no štata robežas ar Aidaho.
Koku iela (Rīga)
Koku iela ir Rīgas iela Torņakalna apkaimē Pārdaugavā. Kopējais ielas garums ir 350 metri un tā sastāv no 2 braukšanas joslām. Iela sākas krustojumā ar Vienības gatvi un beidzas krustojumā ar Bauskas ielu. Koku iela ir klāta ar asfalta segumu un bruģi, pa ielu nekursē sabiedriskais transports.
Ielu savienojumi
Koku iela ir savienota ar šādām ielām:
Vīraka sveķi
Vīraka sveķi, arī ladans, ir smaržīgi, aromātiski augu sveķi, kurus iegūst no bosvēliju (Boswellia) krūmiem, kas aug Vidusjūras reģionā. Tos izmanto kā vīraku kvēpināšanai, piemēram, baznīcās, un smaržu gatavošanā. Vecās Derības grāmatā Augstā dziesma 4. nodaļā 14. pantā vīraka sveķi nosaukti vienkārši par “kvēpināmo vielu”.
Pieniņu baznīca
Pieniņu Jēzus Sirds Romas katoļu baznīca ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Preiļu novada Riebiņu pagasta apdzīvotā vietā Pieniņos, Pieniņu ezera krastā.
Vēsture
Pieniņu pirmais dievnams bija maza koka kapela, kuru 1806. gadā uzbūvēja par grāfa Borga līdzekļiem. 1807. gadā tā saņēma indultu un tika veltīta Svētā Jura godam, vēlāk to mainot uz Svētās Annas un Svētā Joahima vārdu. Kapela bija 8 asis gara, 4 asis plata un 2 asis augsta, tajā bija viens altāris, zem kura bija pagrabs ar trijām nišām, kurās atradās mirušie. Sākotnēji tā bija Preiļu baznīcas filiālbaznīca. 1887. gadā kapela bija sliktā stāvoklī, noturēt dievkalpojumus tajā kļuva bīstami, tos drīkstēja noturēt tikai vienu reizi gadā, patrona Svētā Jura dienā. 1905. gadā Preiļu draudzes prāvests Pēteris Bružas kapelu atjaunoja, piebūvējot sakristeju. 1922. gadā, sadalot Pieniņu muižu, baznīcai piešķīra 16,7 ha tās zemes, uz kuras atradās veca mūra māja, bijušais muižas brūzis. 1936. gadā metropolīts Antons Springovičs uzdeva prāvestam Jānim Kiselevskim uzbūvēt Pieniņos jaunu baznīcu. Tajā pašā gadā bijušo brūža ēku nojauca un tā vietā sāka būvēt mūra baznīcu, tās pamatiem izmantojot bijušās ēkas akmeņus. 1936. gadā, Svētās Annas dienā, jaunceļamās baznīcas pamatus, bet 1939. gadā uzcelto dievnamu iesvētīja Vidsmuižas draudzes prāvests Pēteris Bružas. 1948. gada 5. un 6. septembrī Pieniņu draudzē notika Rīgas metropolīta palīgbīskapa Kazimira Duļbinska kanoniskā vizitācija, kuras laikā tika veikta lielā altāra, kurā ievietoja svēto mocekļu Svētās Vitas, Svētā Kozmas, Svētā Aleksandra un Svētā Viktora relikvijas, konsekrācija. Baznīcu veltīja Jēzus Sirds godam un Svētās Annas aizbildībai.
Eksterjers
Baznīca celta gotiskā stilā, tā ir 31,1 metru gara, 16,1 metru plata cementa ķieģeļu trīsnavu celtne, kuras jumts klāts ar skārda jumtu, virs kura slejas viens augsts kvadrātveidīgs tornis ar zvaniem. Tornim sānos mazi tornīši, virs kuriem atrodas krusti. Dievnamam ir trīs ārdurvis — galā, labajā pusē un kas ved uz sakristeju. Ēkai ir astoņi logi, kuru rāmji darināti no dzelzs, pa četriem katrā pusē, daļa logu ir ar krāsainiem stikliem, kas atgādina vitrāžas. Baznīcu ieskauj dārzs, ko aptver koka žogs baltu ķieģeļu stabiņos, kādi ir arī pie ieejas vārtiem. Pie ieejas dārzā kreisajā pusē atrodas akmens pamatā iemūrēts dzelzs krucifikss, kas ir senu amatnieku darbs un pārnests no vecās baznīcas.
Interjers
Dievnamam ir krāsainu flīžu grīda un koka griesti, kuriem vidējā nava veidota lokā, bet sānu navas — lēzeni. Katrā baznīcas pusē ir trīs mūra pīlāri, uz ko balstās ēkas virsbūves smagums. Pie ieejas kreisajā pusē atrodas noliktava, bet labajā ir kāpnes uz kora telpām, kurās uzstādīts harmonijs. Abās pusēs pie ieejas dievnamā atrodas ūdens trauki — kreisajā pusē akmens trauks, ko pārnesa no vecās kapelas, bet labajā trauks, ko rokās tur eņģeļa skulptūra. Virs abiem ūdens traukiem novietoti koka krucifiksi, kurus darinājusi priestera A. Rimoviča radieniece, kurlmēma kokgriezēja Subatē. Baznīcā ir trīs ozolkoka meistara Medvedjeva gotiskā stilā veidoti altāri un ambona. Galvenajā jeb centrālajā altārī ir ievietota Jēzus Sirds statuja, kuras galva ir veidota no koka (Subates kokgriezējas darbs), bet pārējā daļa no ģipša. Statujas abās pusēs atrodas mākslinieces Mariannas Peilānes gleznas — kreisajā pusē Svētās Annas, bet labajā pusē Svētā Aloiza svētglezna. Sānu altāros ir ievietotas gleznotāja Pāvila Glaudāna gleznas — kreisajā altārī Jaunavas Marijas Sirds, bet labajā — Svētās Jadvigas glezna. Krustaceļa staciju darbus veidojis ģipsī tēlnieks Eduards Sidrabs. Dievnamam ir krucifikss, trīs karogi un baldahīns, ko izmanto procesiju gājieniem, kā arī divi procesijas feretroni, kas palikuši no vecās baznīcas. Pie griestiem atrodas trīs žirandoli. Presbiterija daļa būvēta lokā, to no baznīcas atdala dzelzs dievgalds. Presbiterija abās pusēs atrodas sakristejas, virs kurām iekārtotas noliktavas.
Draudze
Draudze iekļaujas Romas Katoļu Rīgas Metropolijas klēra Rēzeknes-Aglonas diecēzē. Draudzi apkalpo prāvests Aigars Bernāns. Pieniņu draudzi nodibināja Rīgas arhibīskaps metropolīts Antons Springovičs 1933. gada 15. februārī ar rakstu Nr.1354. Tā izveidojās no Preiļu draudzei, Rudzātu draudzei un Riebiņu draudzei atdalītajām teritorijām.
Draudzei ir 9 kapsētas — Pieniņu vecā kapsēta, Pieniņu jaunā kapsēta, Lakausku kapsēta, Aizupiešu kapi, Lielie Anspoku kapi, Betišku kapi, Smelteru kapi, Orīšu kapi un Skuteļu kapi. Katru gadu kapsētās notiek kapusvētki.
Draudzes lielākie svētki
Draudzes lielākie svētki un atlaidas ir Vissvētākās Jēzus Sirds svētki — 40 stundas, Vissvētākās Jaunavas Marijas parādīšanās Lurdā svētki, Vissvētākās Jaunavas Marijas Sirds svētki, Svētā Aloiza diena, Svētās Annas diena, Svētās Jadvigas diena.
Ziedonis Jansons
Ziedonis Jansons (dzimis ) ir latviešu bijušais basketbolists un basketbola treneris. Strādā ar dažāda vecuma bērnu un jauniesu komandām Basketbola skolas "Rīga" Juglas nodaļā.
Goreites
Goreites ir ciems Mežvidu pagastā, Kārsavas novadā. Atrodas 265 km attālumā no Rīgas.
Ciema apkārtnē atrodas Mežvidu katoļu baznīca, pasts, pamatskola.
Ziedonis Jansons
Spēlētāja karjeras laikā spēlējis Latvijas Basketbola līgā. Z. Jansons ir pirmā LBL Visu zvaigžņu spēles trīspunktnieku konkursa uzvarētājs 1993. gadā.
The Three Caballeros
The Three Caballeros ir 1944. gada ASV animācijas filma. Filmas režisori ir Normans Fērgusons, Klaids Džeronīmi, Džeks Kinnijs, Herolds Jangs un Bills Robertss. Galvenos tēlus ierunājuši Hosē Oliveira, Frenks Tomass un Žoakins Garajs.
Interneta komunikācijas
Interneta komunikācija ir veids kā atsevišķi termināļi, datori, mobilās iekārtas un Lokālais tīkls tiek saistīti ar globālo Internetu. Tas ir avots caur kuru lietotāji var piekļūt interneta pakalpojumiem. Interneta pieeju parasti tirgo ISP (Interneta pakalpojumu sniedzēji), kas lieto dažādas tehnoloģijas, piedāvājot lielu daudzumu datu gala lietotājam. Patērētājiem vispirms populāra kļuva (angļu: dial-up Internet access) Iezvanpieejas interneta pieeja 1980. un 1990. gados. Pēdējos gados šis interneta piekļuves veids tiek nomainīts ar daudz jaudīgākiem.
Vēsture
Internets sākās kā ARPANET tīkls, kuru dibināja ASV valdība, lai atbalstītu valdības projektus un universitāšu zinātniskās laboratorijas Amerikā, bet tas izauga plašāks, ietverot sevī pasaules lielākās universitātes un tehnoloģiju kompāniju izpētes laboratorijas.
Ap 1980. gadu internets pārsvarā bija pieejams personālajiem datoriem un darbastacijām tieši saistībā ar LAN lokālo tīklu un iezvanpieejas iespējām (angļu: dial-up Internet access), lietojot modemus un analogās telefonu līnijas.
Lokālais tīkls darbojās ar 10 Mbit/s, attīstījās līdz 100 Mbit/s un vēlāk — 1 Gbit/s, kamēr modemu datu ātrums bija no 1200 bit/s un 2400 bit/s 1980. gadā, un no 28 Kbit/s līdz 56 Kbit/s 1990. gadu vidū. Platjoslu Interneta pieeja, bieži saīsinājumā kā (angļu: broadband) un arī zināms kā augsta — ātruma interneta pieeja, ir pakalpojums, kas piedāvā augstāku datu ātrumu, nekā lietojot 56 Kbit/s modemu.
Platjoslu tehnoloģijas lielākais lietojums ir ADSL un kabeļu tīmekļa pieeja. Jaunākās tehnoloģijas iekļauj sevī VDSL un optiskās šķiedras.
Zonās, kur ADSL vai kabelis nav pieejams, sakaru organizācijas un vietējās pašvaldības uzbūvē Wi-Fi tīklu. Bezvadu un satelīta tīmeklis bieži tiek lietots neapbūvētās, lauku vai citās grūti pieejamās vietās, kur kabeļu tīklu nevar tik viegli izbūvēt.
Sākot ar 2006. gadu mobilās platjoslas (angļu: broadband) pieeja tiek piedāvāta patērētājiem, izmantojot "3G" un "4G" tehnoloģijas, tādas kā HSPA, EV-DO, HSPA+, un LTE. Arī Latvijā jau tiek plānota 4G interneta piesaiste mobilajiem tīkliem, kuru šobrīd plāno attīstīt LMT un Tele2. https://web.archive.org/web/20120718054812/http://www.notepad.lv/raksti/13413/tele2-ienak-baltijas-valstis-ar-4g-internetu/
The Three Caballeros
The Cold-Blooded Penguin galvenais varonis ir pingvīns Pablo, kuram apnicis aukstais laiks Dienvidpolā, tāpēc viņš dodas meklēt mājas siltākā vietā. Segmentā The Flying Gauchito stāsta par maza urugvajiešu zēna un spārnota ēzeļa piedzīvojumiem. Segmentā Baía Donalds un Hosē dodas uz Brazīlijas štatu Baiju. Segmentā Las Posadas meksikāņu bērni sagaida Ziemassvētkus. Segmentā Mexico: Pátzcuaro, Veracruz and Acapulco Donalds un Hosē apceļo Meksiku uz lidojoša paklāja. Segmentā You Belong to My Heart and Donald's Surreal Reverie Donalds iemīlas dziedātājā Dorā Luzā.
Mildas iela
Mildas iela var būt šādās Latvijas vietās:
Interneta komunikācijas
Pieejamība
Internets ir pieejams skolās un darba vietās, kā arī publiskās vietās, tādās, kā bibliotēkas un Interneta kafejnīcas, kur ir pieejami datori ar interneta savienojumu.
Bezvadu pieejas punkti ir pieejami publiskās vietās, tādās, kā lidostu zālēs, kā arī publiskos parkos.
Tehnoloģijas
Interneta komunikāciju tehnoloģijas parasti izmanto modemus, kas pārvērš ciparu datus analogos signālos, lai savienotu analogos tīklus ar kabeļu tīkliem.
Salve (grupa)
"Salve" ir bijusī latviešu instrumentālās rokmūzikas grupa, kas radās Jelgavā 1978. gadā uz estrādes ansambļa "Salve" bāzes. To izveidoja Egils Pētersons un Uģis Prauliņš. Grupa izpildīja eksperimentālu, instrumentālu mūziku, apvienojot dažādus mūzikas stilus — ārtroku, džezroku un indie. Grupa pastāvēja līdz 1987. gadam un bija vairākkārtēja "Liepājas Dzintara" laureāte. Laika gaitā grupas sastāvs ir mainījies: tajā ir spēlējuši arī Juris Kulakovs, Normunds Šnē, Valts Pūce, Māra Birziņa, Guntars Račs, Andris Alviķis u. c.
Vēsture
Par grupas pirmsākumiem var uzskatīt 1977. gada, kad iepazinās un sāka muzicēt kopā Egils Pētersons un Uģis Prauliņš. Koncerti notika toreizējā RTU studentu klubā — Anglikāņu baznīcā. Pēc tam radās izdevība pārcelties uz Jelgavu un uz toreizējā estrādes ansambļa bāzes "Salve" izveidot savu kolektīvu, kurš darbojās Egila Pētersona vadībā no 1978. līdz 1987. gadam. 1978. gadā "Salve" piedalījās Republikas estrādes kolektīvu skatē, kas notika Daugavpilī, un izcīnīja 1. vieta instrumentālo ansambļu grupā. Sastāvā bija U. Prauliņš — sintezators, klavieres, E. Pētersons — ģitāra, Andris Bumbieris — basa ģitāra, Aleksandrs Akimovs — sitamie instrumenti. Grupa spēlēja 40 minūšu garu kompozīciju no holandiešu grupas Focus “Anonymous”, kura sastāvēja no pašu izveidotām improvizācijām.
1979. gadā mūzikas festivālā "Liepājas Dzintars" izcīnīta 2. vieta instrumentālo ansambļu grupā kopā ar ansambli „Inversija”. Grupai pievienojās Normunds Šnē (oboja), Uģa Prauliņa vietu ieņem Arnolds Jass. Programmā bija ap 35 minūšu garš E. Pētersona instrumentāls skaņdarbs „Liepājas Vasara”. 1979. gadā rudenī grupa aizvadīja koncertu sēriju Sibīrijā, Burjatijas republikā vietējiem iedzīvotājiem, kā arī padomju laika celtniecības lielprojekta BAM celtniekiem kopā ar „Rīgas Pantomīmu”
1980. gadā "Liepājas Dzintars" iegūta 1. vieta instrumentālo ansambļu grupā un saņemta īpaša balva par skaņdarbu „Baltā Tēma”. Sastāvā vairs nav Arnolda Jasas, viņa vietu ieņem Juris Kulakovs, kurš piekrita spēlēt grupā pusgadu, kamēr viņam nebija savas grupas. Joprojām muzicēja arī Normunds Šnē (oboja). Programmā bija E. Pētersona skaņdarbi
1981. gadā "Liepājas Dzintars" spēlēja jauns sastāvs: E. Pētersons — ģitāra, Valts Pūce — taustiņinstrumenti, Aleksandrs Akimovs — sitamie instrumenti, Edmunds Pumpurs — basa ģitāra, Māra Birziņa — vijole. Programmā iekļauti E. Pētersona un V. Pūces skaņdarbi. Tika iegūta 1.vieta instrumentālo ansambļu grupā. Turpmāk koncerti šajā sastāvā notika līdz 1985. gadam
1985. gadā grupā atgriezās Uģis Prauliņš, vienlaikus pievienojās arī Andris Alviķis (basa ģitāra) un Guntars Račs (sitamie instrumenti). Notika koncerti, tika veikta daži ieraksti radio studijā. Grupa beidza savu darbību 1987. gadā.
Brūnsarkanā atmatene
Brūnsarkanā atmatene (Agaricus sagatus, arī Psalliota sagata) ir kādreiz aprakstīta kā Latvijā atrasta neliela atmateņu dzimtas sēne, taču tagad gandrīz nekur nepiemin šādas sugas reālu eksistenci un arī Latvijas Mikologu biedrības 2002. gadā publicētajā Latvijā droši konstatēto sēņu sugu sarakstā tās vairs nav. . Atmateņu lielās savstarpējās līdzības dēļ šai ģintī visai bieži gadās sugu sajaukšana vai kādas citas atmateņu sugas formas atzīšana par patstāvīgu sugu, un pašlaik šī suga uzskatāma par neeksistējošu un tās nosaukuma saglabāšana klasifikācijā — par rezerves variantu gadījumam, ja notiks atkal jaunas sistemātiskas pārmaiņas.
Taksonomija
Šo sēņu sugu pirmoreiz aprakstījis E.M.Frīzs (Fries) 1821. gadā, un latviski tā aprakstīta 1981. gadā izdotajā V.Lūkina grāmatā "Mušmires un atmatenes" kā Latvijā esoša. Galvenie sēņu sistemātikas avoti par šo sugu nav vienisprātis: Mycobank atzīst šo sugu ar Frīza doto nosaukumu Agaricus sagatus, gan norādot, ka suga ir zem jautājuma zīmes,, kamēr Index Fungorum nosauc par pareizo terminu Psalliota sagata, lietojot novecojušo atmateņu apzīmējumu Psalliota kā informāciju, ka mūsdienās suga vairs nav aktuāla.
Augšanas apstākļi
Meža nobiru saprofīte. Aug septembrī lapu koku mežos, zālienos un krūmājos. V.Lūkins norāda, ka šī sēne atrasta 1956. gadā jauktu koku mežā netālu no Rīgas—Jelgavas šosejas.
2022. gada Latvijas čempionāts šahā
2022. gada Latvijas šaha čempionāts — Latvijas šaha čempionāts vīriešiem un sievietēm, kas notika Rīgā no 27. aprīļa līdz 4. maijam 2022. gadā Transporta un sakaru institūta telpās (Lomonosova iela 1).
Brūnsarkanā atmatene
Līdzīgās sugas
Brūnsarkanā atmatene tika pieskaitīta mazo atmateņu grupai (Minores), kurām Latvijā vēl pieder smiltāju atmatene, kuras cepurīte pelēcīgi balta un kātiņa pamatne griezumā sārtojas, sīkā atmatene, kuras cepurīte arī pelēcīgi balta, taču tā aug ne tik smilšainās vietās un tās kātiņa pamatne griezumā dzeltē, sarkanlapiņu atmatene, kuras pazīmes sakrīt ar iepriekšējo, un vīnsarkanā atmatene, kuras cepurīte vidū klāta sīkām zvīņām ar violetu nokrāsu, vēlāk kļūstot purpursarkani šķiedraina. Visas atmatenes, ar kurām Latvijā šo sugu var sajaukt, ir ēdamas. Mušmires parasti atšķiras no atmatenēm ar savām vienmēr baltajām lapiņām, tāpēc jāievēro piesardzība ar pavisam jaunām atmatenēm, kad baltas vēl ir arī dažu sugu atmateņu lapiņas. Mušmiru kātiņa pamatni vienmēr ietver maksts, kādas atmatenēm nav.
2022. gada Latvijas čempionāts šahā
Latvijas vīriešu čempionāta ceturtdaļfināls
Pēc gada pārtraukuma no 28. janvāra līdz 1. februārim Rīgas Šaha federācijas telpās (Maskavas iela 32/4, 2. stāvs) klātienē notika Latvijas 2022. gada vīriešu čempionāta ceturtdaļfināla sacensības, kurā varēja piedalīties Latvijas šaha federāciju pārstāvoši šahisti, kuriem ir vismaz I sporta klase un klasiskā šaha Elo reitings uz 2022. gada 1. janvāri no 1000 līdz 1900. Turnīrs risinājās 7 kārtās pēc Šveices sistēmas ar apdomas laika kontroli 60 minūtes visai partijai plus 30 sekundes par katru izdarīto gājienu. 38 dalībnieku konkurencē pirmo vietu ar 6½ punktiem izcīnīja 13 gadus vecais Marats Francs. Otrais ar 6 punktiem bija Aleksejs Adamovičs, bet trešais ar 5 punktiem bija 82 gadus vecais Vjačeslavs Ņemkovs. Pirmo 8 vietu ieguvēji nodrošināja sev vietu čempionāta pusfinālā.
Reģionālie atlases turnīri
No reģionāliem atlases turnīriem tiesības piedalīties Latvijas 2022. gada vīriešu čempionāta finālā ieguva: No reģionāliem atlases turnīriem tiesības piedalīties Latvijas 2022. gada vīriešu čempionāta pusfinālā ieguva:
Vidzemes reģionālā atlase
No 4. līdz 6. martam Siguldā viesnīcas "Sigulda" konferenču zālē (Pils iela 6) notika Latvijas 2022. gada vīriešu čempionāta Vidzemes reģionālās atlases turnīrs, kuru organizēja Siguldas šaha klubs sadarbībā ar Latvijas šaha federāciju, Rīgas šaha federāciju un Siguldas novada pašvaldību. Turnīrā notika 7 kārtas pēc Šveices sistēmas ar apdomas laiku 40 minūtes visai partijai plus 15 sekundes par katru izdarīto gājienu. Turnīrā piedalījās 37 šahisti no Siguldas, Krimuldas, Valmieras, Rīgas, Jūrmalas, Olaines, Tukuma, Ķekavas un Rēzeknes. Pirmo vietu ar 6 punktiem izcīnīja Arsens Bataševs, otrais bija Aleksandrs Jazdanovs ar 5½ punktiem, bet trešo vietu ar 5 punktiem dalīja uzreiz četri dalībnieki, no kuriem labāki papildu rādītāji izrādījās Miķelim Emīlam Miķelsonam. Pirmo trīs vietu ieguvēji nodrošināja vietu čempionāta finālā, bet nākamo trīs vietu ieguvēji iekļuva čempionāta pusfinālā.
Latgales reģionālā atlase
No 11. līdz 13. martam Rēzeknes Sporta pārvaldē (18. novembra iela 39) notika Latvijas 2022. gada vīriešu čempionāta Latgales reģionālās atlases turnīrs, kuru organizēja Rēzeknes valstspilsētas domes Sporta pārvalde sadarbībā ar Rēzeknes Šaha klubu. Turnīrā notika 7 kārtas pēc Šveices sistēmas ar apdomas laiku 40 minūtes visai partijai plus 15 sekundes par katru izdarīto gājienu. Turnīrā piedalījās 26 šahisti no Rēzeknes, Daugavpilss, Jēkabpils, Kokneses un Rēzeknes novada. Pirmo vietu pārliecinoši izcīnīja Oļģerts Indričāns, kas uzvarēja visās 7 partijās. Otro vietu ar 5 punktiem dalīja Vjačeslavs Savčenko un Lauris Lazovskis ar 5 punktiem. Labāki papildu rādītāji bija Savčenko. Ceturto vietu pēc labākiem papildu rādītājiem izcīnīja Pēteris Breikšs. Pirmo divu vietu ieguvēji nodrošināja sev vietu čempionāta finālā, bet nākamo divu vietu ieguvēji iekļuva čempionāta pusfinālā.
Zemgales reģionālā atlase
No 12. līdz 13. martam Tukumā (Kuldīgas ielā 74) notika Latvijas 2022. gada vīriešu čempionāta Zemgales reģionālās atlases turnīrs, kuru organizēja Latvijas Šaha federācija sadarbībā ar Tukuma Šaha klubu. Turnīrā notika 7 kārtas pēc Šveices sistēmas ar apdomas laiku 40 minūtes visai partijai plus 15 sekundes par katru izdarīto gājienu. Turnīrā piedalījās 24 šahisti. Pirmo vietu izcīnīja Uldis Stirna ar 6 punktiem. Otrajā vietā ierindojās Artjoms Tolmačevs ar 5½ punktiem. Trešo vietu dalīja trīs šahisti ar 5 punktiem. Labāki papildu rādītāji bija Marijai Kuzņecovai un Martinam Liepiņam. Pirmo divu vietu ieguvēji nodrošināja sev vietu čempionāta finālā, bet nākamo divu vietu ieguvēji iekļuva čempionāta pusfinālā.
Kurzemes reģionālā atlase
No 12. līdz 13. martam Liepājas Olimpiskajā centrā (Brīvības iela 39) notika Latvijas 2022. gada vīriešu čempionāta Kurzemes reģionālās atlases turnīrs, kuru organizēja biedrība "Liepājas šaha klubs" sadarbībā ar Latvijas Šaha federāciju. Turnīrā piedalījās 9 šahisti, kuri spēlēja pēc apļa sistēmas ar apdomas laiku 40 minūtes visai partijai plus 15 sekundes par katru izdarīto gājienu. Pirmo vietu izcīnīja Jānis Isakovs ar 6½ punktiem no 8 iespējamiem un nodrošināja sev vietu čempionāta finālā. Otro vietu ar 5½ punktiem dalīja Artjoms Brojs un Vjačeslavs Verņuks. Labāki papildu rādītāji bija Brojam, kas iekļuva čempionāta pusfinālā.
Latvijas 2022. gada senioru čempionāts
No 26. līdz 27. martam Jūrmalas viesnīcā "Pegasa pils" (Jūras ielā 60) notika Latvijas 2022. gada senioru čempionāts. Tas risinājās pēc Šveices sistēmas 9 kārtās ar apdomas laiku 15 minūtes visai partijai plus 10 sekundes par katru izdarīto gājienu. Čempionātā varēja piedalīties visi Latvijas šahisti ar ne zemāku kā I sporta klasi, kas dzimuši līdz 1972. gada 1. janvārim. 42 dalībnieku konkurencē pirmo vietu ar 7 punktiem dalīja uzreiz trīs dalībnieki. Pēc papildu rādītājiem par senioru čempionu kļuva Vitauts Boreišis, otrajā vietā ierindojās Jurijs Agafonovs, bet trešajā vietā palika Aivars Laizāns. Pēc turnīra nolikuma pirmo trīs vietu ieguvēji iekļuva Latvijas 2022. gada šaha čempionāta finālā.
Latvijas vīriešu čempionāta pusfināls
No 1. līdz 5. aprīlim Rīgas Šaha federācijas telpās (Maskavas iela 32, 2. stāvs) notika Latvijas vīriešu čempionāta pusfināls, kurā varēja piedalīties Latvijas šaha federāciju pārstāvoši šahisti ar klasiskā šaha Elo reitingu uz 2022. gada 1. janvāri virs 1901. Tas risinājās pēc Šveices sistēmas 7 kārtās ar apdomas laiku 60 minūtes visai partijai plus 30 sekundes par katru izdarīto gājienu. 22 dalībnieku konkurencē pirmo vietu ar 6½ punktiem izcīnīja Renārs Osis, kas jau kārtu pirms turnīra beigām pārliecinoši nodrošināja sev pirmo vietu. Otro un trešo vietu dalīja Kārlis Gobleja un Konstantīns Gudovskis ar 5 punktiem. Labāki papildu rādītāji bija Goblejam. Pirmo 8 vietu ieguvēji nodrošināja vietu čempionāta finālā.
Fināls
Abi fināli noritēja pēc Šveices sistēmas 9 kārtās ar apdomas laiku 90 minūtes visai partijai plus 30 sekundes par katru izdarīto gājienu. Vīriešu turnīrā piedalījās 34 dalībnieki, bet sievietēm bija 18 dalībnieces. Vīriešu turnīrā piedalījās 1 lielmeistars (GM), 2 starptautiskie meistari (IM), 7 FIDE meistari (FM) un 1 FIDE meistarkandidāts (CM), bet sievietēm — 2 lielmeistares (WGM) un 1 FIDE meistare (WFM). Abi fināli noritēja vienlaicīgi ar Latvijas amatieru čempionātu TSI Open 2022, kurā piedalījās 45 dalībnieki no Latvijas, Lietuvas un Francijas (turnīrā uzvarēja Artis Alainis ).
Latvijas vīriešu šaha čempionāta turnīra tabula
! !! Dalībnieks !! Reitings !! 1 !! 2 !! 3 !! 4 !! 5 !! 6 !! 7 !! 8 !! 9 !! Punkti !! Vieta !! TB1 !! TB2 !! TB3
Latvijas sieviešu šaha čempionāta turnīra tabula
! !! Dalībniece !! Reitings !! 1 !! 2 !! 3 !! 4 !! 5 !! 6 !! 7 !! 8 !! 9 !! Punkti !! Vieta !! TB1 !! TB2 !! TB3
Georgijs Aspitis
Georgijs Aspitis (gr) bija grieķu šosejas riteņbraucējs, 1896. gada vasaras olimpisko spēļu dalībnieks.
Anu Vehvileinena
Anu Helena Vehvileinena (Anu Helena Vehviläinen; dzimusi 1963. gada 9. septembrī) ir Somijas politiķe. No 2020. līdz 2022. gadam viņa bija Eduskuntas (Somijas parlamenta) priekšsēdētāja. Viņa ir bijusi pašvaldību ministre un satiksmes ministre. Vehvileinena ir Somijas Centra biedre.
Biogrāfija
Anu Vehvileinena piedzima 1963. gada 9. septembrī Lepevirtā. 1982. gadā viņa beidza Savonlinnas Mākslas ģimnāziju. 1984. gadā Vehvileinena ieguva kultūras sekretāres specialitāti Alkio tautskolā Korpilahti.
1988. gadā viņa kļuva par Centra studentu apvienības priekšsēdētāja vietnieci, un 1989. gadā — par priekšsēdētāju. Viņa bija Jaunā Centra asociācijas prezidente no 1989. līdz 1991. gadam. No 1991. līdz 1993. gadam Anu Vehvileinena strādāja par ārlietu ministra palīgu. 1993. gadā viņa bija Pāvo Veirinena prezidenta kampaņas pārstāve. No 1993. līdz 2012. gadam Vehvileinena bija Joensū domes deputāte. 1994. gadā viņa ieguva filozofijas maģistra grādu Joensū Universitātē. Viņas maģistra darba tēma bija "Par lielu vecuma grupu pārstāvjiem pašvaldības darbā un viņu aiziešanu pensijā". Studiju laikā Vehvileinena aktīvi iesaistījās ielu teātra aktivitātēs Joensū.
1995. gada parlamenta vēlēšanās Anu Vehvileinena pirmo reizi tika ievēlēta par Eduskuntas deputātu. Viņa parlamentā tika ievēlēta atkārtoti 1999., 2007. 2011. 2015. un 2019. gadā. No 2003. līdz 2004. gadam viņa bija uzņēmuma Joensuun Röntgen Oy prezidente un izpilddirektore. No 2003. līdz 2005. gadam viņa bija Mannerheima Bērnu labklājības līgas Ziemeļkarēlijas apgabala izpilddirektore. Viņa piedalījās arī dažādu citu organizāciju un uzņēmumu darbā.
2007. gada 19. aprīlī Vehvileinena kļuva par satiksmes ministri Mati Vanhanena valdībā. 2010. gada 22. jūnijā viņa saglabāja satiksmes ministra portfeli Mari Kiviniemi kabinetā un pildīja šo pienākumus līdz 2011. gada 22. jūnijam, kad atkāpās Kiviniemi valdība. 2015. gada 29. maijā Vehvileinena kļuva par pašvaldību un reformu ministri Juhas Sipiles valdībā. 2019. gada 29. maijā satiksmes un sakaru ministre Anne Bernera atstāja savu amatu, lai kļūtu par SEB grupas padomes locekli. Vehvileinena uzņēmās vadīt arī satiksmes jomu un kļuva par pašvaldību un satiksmes ministri līdz valdības termiņa beigām 6. jūnijam.
2020. gada 9. jūnijā Anu Vehvileinenu ievēlēja par Eduskuntas priekšsēdētāju, nomainot Mati Vanhanenu, kurš kļuva par finanšu ministru. 2022. gada 1. februārī Vehvileinenu Eduskuntas priekšsēdētāja amatā nomainīja Mati Vanhanens.
Privātā dzīve
1998. gada Anu Vehvileinena apprecējās ar Centrālās kriminālpolicijas noziegumu komisāru Timo Hiltunenu. 2000. gadā viņiem piedzima dēls Tatu Hiltunens. 2011. gada novembrī viņas vīrs nošāvās.
Gornie
Gornie ir ciems Pušmucovas pagastā, Ciblas novadā. Atrodas 290 km attālumā no Rīgas.
Anu Vehvileinena
Privātā dzīve
2021. gadā Vehvileinena izstājās no evaņģēliski luteriskās baznīcas un kļuva par Somijas pareizticīgo baznīcas locekli.
Sardīnijas Karaliste
Sardīnijas Karaliste (it, sc, pms, zināma arī kā Pjemonta-Sardīnija vai Sardīnija-Pjemonta) sastāvēja no Savoju dinastijas īpašumiem no 1720. vai 1723. gada līdz 1861. gadam, pēc tam, kad tos Hāgas līguma rezultātā ieguva karalis Viktors Amadejs II. Tas viņam kompensēja Sicīlijas kroņa zaudēšanu Austrijai un ļāva atgūt karaļa titulu. Izņemot Sardīniju, Savoju valsts iekļāva sevī arī Savoju, Pjemontu un Nicu. Ligūrija un Dženova tika pievienotas Vīnes kongresa rezultātā 1815. gadā. Lielākajā karalistes pastāvēšanas laika daļā tās politiskā un ekonomiskā galvaspilsēta bija Turīna. 1860. gadā Nicu un Savoju atdeva Francijai, apmaiņā pret franču palīdzību Itālijas apvienošanā. 1861. gadā Sardīnijas Karaliste dibināja Itālijas Karalisti, aneksējot visas pārējās itāļu valstis, jaunajai itāļu valstij pārņemot no Sardīnijas visas tās institūcijas un konstitūciju.
Vīze (polārstacija)
Vīze (ru), arī Ostrovvize (Остров Визе), ir Krievijas vissezonas polārstacija Arktikā. Izvietojusies Vīzes salas dienvidos Karas jūras krastā.
Vēsture
Stacija izveidota vairākos piegājienos 1945. gada vasarā un rudenī un sākusi darbu tā paša gada 1. novembrī. Sākotnēji novērojumi veikti pēc jūras hidrometeoroloģijas programmas, bet vēlāk programma paplašināta — atsevišķās sezonās stacijā strādājuši līdz pat 30 cilvēki. 1960.—1980. gados līdzās stacijai pastāvēja karaspēka daļa.
Salas krastam pie polārstacijas novērojams izteikts abrāzijas process. Ja 20. gadsimta otrajā pusē krasts atkāpās gadā vidēji par 1,5 m, tad no 2009. līdz 2016. gadam vietām krasts atkāpies par 75 metriem, iznīcinot dažas stacijas ēkas.
Grasis
Grasis bija no 1581. līdz 1795. gadam Latvijas teritorijā lietota naudas vienība:
Ziemeļi (Druvienas pagasts)
Ziemeļi ir ciems Gulbenes novada Druvienas pagastā. Atrodas pagasta ziemeļu daļā.
Apdzīvotā vieta atrodas pie autoceļa V437, Saces upes krastā.
Vietējās aizsargājamie kultūras pieminekļi ciema apkārtnē: Ziemeļu senkapi.
Daugavpils draudzes novads
Daugavpils draudzes novads bija administratīva vienība Kurzemes un Zemgales hercogistes Sēlpils virspilskunga iecirkņa Ilūkstes pilskunga iecirkņa (Hauptmannschaft Illuxt), vēlākā Kurzemes guberņas Ilūkstes apriņķa sastāvā. Vēlāk tas pārdēvēts par Subates draudzes novadu (Subbathsche Kirchspiel).
Pēc Livonijas ordeņa likvidēšanas bijusī Daugavpils komtureja tika sadalīta. Vecā viduslaiku Vec-Daugavpils (tagad Naujenē) palika Livonijas Pārdaugavas hercogistei, bet Kurzemes un Zemgales hercogistē nokļuva tās daļa Daugavas kreisajā krastā, kas saglabāja savu vēsturisko nosaukumu.
Baznīcas un mācītājmuižas Daugavpils draudzes novadā (1841)
Atsauce:
Muižas Daugavpils draudzes novadā (1841)
Atsauce: {| table width=99%
Aidarkels
Aidarkels (uz) ir mākslīgs sājūdens ezers Uzbekistānā, Kizilkuma tuksneša dienvidaustrumos.
Rēzeknes Valsts 1. ģimnāzija
'''Rēzeknes Valsts 1. ģimnāzija''' ir vispārizglītojoša skola Rēzeknē. Ģimnāzijas darbības mērķis ir organizēt un īstenot kvalitatīvu un mūsdienīgu izglītības procesu, kas nodrošina valsts vispārējās izglītības standartos noteikto mērķu un rezultātu sasniegšanu.
Vēsture
'''Rēzeknes 1. vidusskola''' dibināta 1855. gadā kā Rēzeknes apriņķa skola. Pēc 1920. gada darbojās Rēzeknes pilsētas 1. latviešu pamatskola, kuru 1935. gadā pārdēvēja par Rēzeknes pirmo pamatskolu un 1938. gadā atklāja pārbūvēto celtni. 1944. gadā Rēzeknes 1. pamatskolu pārveidoja par vidusskolu. 1998. gadā skolu pārdēvēja par Rēzeknes pamatskolu, 2000. gadā atkal par Rēzeknes 1. vidusskolu.
Rēzeknes Valsts ģimnāziju dibināja 1920. gadā, slēdza pēc PSRS okupācijas 1940. gada jūlijā. Ģimnāzija savu darbību atjaunoja 1998. gada 1. jūlijā, bet 2004. gada 1. septembrī tai piešķīra valsts ģimnāzijas statusu.
2015. gada 3. augustā Rēzeknes Valsts ģimnāziju un Rēzeknes 1. vidusskolu apvienoja, izveidojot Rēzeknes Valsts 1. ģimnāziju. 2016./2017. m.g. ģimnāzijā mācījās 393 skolēni, strādāja 49 pedagogi.
Direktori
'''Rēzeknes Valsts 1. ģimnāzijas direktori'''
Rēzeknes Valsts ģimnāzijas (pirms reorganizācijas) direktors
'''Rēzeknes 1. vidusskolas (pirms reorganizācijas) direktori'''
Sasniegumi
2015./2016. m.g. Latvijas skolu reitinga “lielo skolu” grupā Rēzeknes Valsts 1. ģimnāzija ierindojās 10. vietā. Latvijas skolēnu 69. spartakiādes sacensības vieglatlētikā “Jauno vieglatlētu kauss” iegūta 2. vieta meiteņu un zēnu komandai.
Ārpusklases nodarbības un interešu pulciņi
Ģimnāzija piedāvā iespēju izglītojamajiem dziedāt 7.-12. klašu jauktajā korī un ansamblī “Noskaņa”, muzicēt instrumentālajā ansamblī, spēlēt ģitāristu ansamblī, dejot tautiskās dejas kolektīvā „Skali”, apmeklēt basketbolu, volejbolu, tehniskās modelēšanas pulciņu, darboties debašu klubā, papildus apgūt franču valodu, novada mācību.
Dalība starptautiskos projektos
Comenius skolu partnerība, partnerskola Landshūtā Vācijā. Gētes Institūta atbalsta skola, vācu valodas diploms (Deutsches Sprachdiplom) dod iespēju nokārtot vācu valodas eksāmenu un studēt Vācijā. Rēzeknes Valsts 1. ģimnāzija ir vispasaules programmas „Skolas – nākotnes partneri” dalībniece un vienīgā FIT programmas skola Latvijā.
Krīgānu ezers
Krīgānu ezers (arī Kreigānu azars, Krigānu ezers, Krīgana ezers) ir caurteces ezers Jēkabpils novada Rites pagasta centrālajā daļā uz ziemeļiem no Rites un rietumiem no Cīruļiem.
Jānis Beinarovičs
Jānis Beinarovičs (dzimis, miris ) bija latviešu grieķu-romiešu stila cīkstonis, pieckārtējs Latvijas čempions — 1932., 1933. un 1934. gadā gaiļa svarā, 1938. un 1939. gadā spalvas svarā. 1935. un 1938. gada Eiropas čempionātu dalībnieks.
Krīgānu ezers
Ietek Bolūžu upeite, iztek Dienvidsusējas pieteka Salāte. 2 salas, vienā no salām atrodas Krīgānu ezersalas arheoloģiskā apmetne un senkapi. Dibens — dūņains. Krasti - zemi.
Takoma
Takoma (en, ) ir pilsēta Amerikas Savienoto Valstu rietumos, Vašingtonas štatā. 2019. gadā pilsētā dzīvoja 218 tūkstoši iedzīvotāju. Takoma atrodas 51 km no štata lielākās pilsētas Sietlas un 50 km no štata administratīvā centra Olimpijas. Pilsēta atrodas Sališu jūras krastos. Takomā atrodas Vašingtonas lielākā osta.
Krīgānu ezers
Makrofīti - lēpes, ūdensrozes, ūdenziedi, raglapes.
Ezerā dzīvo līdakas, raudas, līņi, asari, karūsas, ruduļi.
Fluorescence
Fluorescence ir process, kurā viela pēc gaismas vai cita elektromagnētiskā starojuma absorbēšanas izstaro gaismu. Vairumā gadījumu izstarotajai gaismai ir lielāks viļņu garums un mazāka enerģija nekā absorbētajam starojumam. Visspilgtākais fluorescences piemērs rodas, ja absorbētais starojums ir spektra ultravioletajā apgabalā un tādējādi ir neredzams cilvēka acij, bet izstarotā gaisma ir redzamās gaismas diapazonā, kas fluorescējošajai vielai piešķir noteiktu krāsu, ko var redzēt tikai tad, ja to apstaro ar UV gaismu. Fluorescējoši materiāli pārstāj spīdēt gandrīz uzreiz pēc ierosinošā starojuma izbeigšanās, atšķirībā no fosforescējošiem materiāliem, kas turpina izstarot gaismu ilgāku laiku.
Fluorescencei ir daudz praktisku pielietojumu, tostarp mineraloģijā, gemoloģijā, medicīnā, ķīmiskajos sensoros (fluorescences spektroskopija), fluorescentajos marķējumos, krāsvielās, bioloģiskajos detektoros un kosmiskā starojuma detektēšanā. Visizplatītākais ikdienas pielietojums ir energoefektīvās fluorescences spuldzēs un LED spuldzēs, kur fluorescējošie pārklājumi tiek izmantoti, lai pārvērstu īso viļņu garumu UV zilo gaismu garākā viļņu garuma dzeltenā gaismā, tādējādi imitējot energoneefektīvo kvēlspuldžu silto gaismu. Fluorescence bieži sastopama arī dabā dažos minerālos un dažādās bioloģiskajās formās daudzos dzīvnieku valsts atzaros.
Mehānisms
Fluorescence rodas, kad molekulas, atoma vai nanostruktūras elektrons nonāk no ierosinātā stāvokļa pamatstāvoklī, izstarojot fotonu:
Šeit h\nu ir fotona enerģija, h - Planka konstante un \nu - gaismas frekvence. Ierosinošās un izstarotās gaismas frekvence ir atkarīga no konkrētās sistēmas.
S0 sauc par fluorofora (fluorescentās molekulas) pamatstāvokli, bet S1 par pirmo ierosināto stāvokli.
Molekula, kas atrodas S1 var nonākt pamatstāvoklī S0 vēl vairākos veidos. Tas var notikt bezizstarojuma pāreju ceļā, kad visa ierosinošā enerģija tiek pārvērsta siltumā (molekulu svārstībās). Molekula var nonākt pamatstāvoklī S0 arī mijiedarbojoties un atdodot savu enerģiju citai molekulai. Šo procesu sauc par fluorescences dzēšanu, jo tā rezultātā netiek izstarots fotons un fluorescences intensitāte samazinās.
Kvantu iznākums
Fluorescences kvantu iznākums raksturo fluorescences procesa efektivitāti. To definē, kā attiecību starp izdalīto fotonu skaitu un absorbēto fotonu skaitu.
Lapu kāposti
Lapu kāposti ir vairākās dārza kāpostu šķirnes. Lapu kāpostam ir zaļas vai purpursarkanas krāsas lapas, bet atšķirībā no galviņkāpostiem, centrālās lapas neveido galvu. Lapu kāposti tiek uzskatīti par radnieciski tuvākiem savvaļas kāpostiem nekā lielākā daļa citu šķirņu.
Ādolfs Grasis
Ādolfs Grasis (dzimis Vecumnieku pagastā, miris  Rīgā) bija latviešu basketbolists un basketbola treneris, spēlējis aizsarga pozīcijā. Viens no basketbola aizsācējiem Latvijā.
Biogrāfija
Bijis pirmās Latvijas basketbola komandas "Melnā roka" kapteinis. Pēc tam sāka spēlēt JKS sastāvā. Grasis bija viens no astoņiem Latvijas izlases basketbolistiem, kas pret Igaunijas izlasi aizvadīja pirmo starpvalstu basketbola izlašu spēli Eiropā. Spēlē uzvarēja Latvijas izlase ar 20—16. JKS sastāvā kļuva par Latvijas čempionu 1925. gadā, tāpat ir Latvijas čempions boksā (1923) un volejbolā (1926). 1928. gadā beidzis basketbolista karjeru.
Laikā no 1928. līdz 1936. gadam bijis fiziskās audzināšanas instruktors Latvijas Universitātē. Vadījis Latvijas izlasi 1937. gada Eiropas čempionātā Rīgā. Kā treneris trīs reizes kļuvis par Latvijas čempionu, vadot "Universitātes sporta" komandu (1934—1936).
Žiežmari
Žiežmari ir pilsēta Lietuvas centrālajā daļā uz dienvidiem no Kaišadores. Pilsētas centrs ir pilsētbūves piemineklis. Saglabājusies koka sinagogas ēka. Rakstos pirmoreiz minēta 1348. gadā. 1348. gada 2. februārī pie Žiežmariem notika Strevas kauja, kurā Teitoņu ordenis Vinriha fon Kniprodes vadībā sakāva lietuviešu karaspēku.
Vecsaules pamatskola
Vēsture
Pirmā Vecsaules pagastskola iesvētīta 1854. gadā, skolas arhīvā glabājas vēstures materiāli par skolēniem un skolotājiem no 1920./1921. mācību gada. 1928. gadā Vecsaules skolā tika izsniegtas pirmās apliecības par pamatskolas izglītību.
Latvijas skolu reformas gaitā 2009. gada vasarā Vecsaules pamatskolai pievienoja Jaunsaules pamatskolu. No 1980. gada līdz 2016. gada 15. augustam skolas direktors bija Egons Brazauskis, no 2016. gada 1. septembra direktore Lilija Bula. Vecsaules pamatskolai ir divas ēkas — Lielā skola un Mazā skola. 2014. gadā skola tika akreditēta uz sešiem gadiem.
Ārpusklases nodarbības un interešu pulciņi
Teātra māksla, dejas, koris,vides pulciņš.
Tradīcijas
Zinību diena, Saules kaujas atceres sarīkojums, Skolotāju diena, Ziemassvētku sarīkojums, Mātes dienas koncerts, Pēdējais zvans, Izlaidums, "Naktstauriņi", Valentīndiena.
Lapu kāposti
Vēsture
Lapu kāpostu Amerikā ieviesa kolonisti 16. gadsimtā. Vēlāk, 19. gadsimtā krievu tirgotāji ieveda Kanādā krievu lapu kāpostu. Otrā pasaules kara laikā Lielbritānijā cilvēki tika mudināti produktu normēšanas laikā audzēt lapu kāpostus, lai kompensētu uzturā iztrūkstošās barības vielas.
Fluorescence
Stāvokļa dzīves laiks
Stāvokļa dzīves laiks raksturo vidējo laiku, kuru molekula pavada ierosinātā stāvoklī, pirms tā izstaro fotonu. Ierosinātā stāvokļa apdzīvotība parasti dilst eksponenciāli:
kur ir molekulu koncentrācija ierosinātā stāvoklī laikā t,  ir sākotnējā molekulu koncentrācija ierosinātā stāvoklī un \Gamma ir pārejas varbūtība starp ierosināto stāvokli un pamatstāvokli. Ierosinātā stāvokļa apdzīvotība var samazināties starojuma un bezizstarojuma pāreju ceļā. Tādā gadījumā kopējā pārejas varbūtība ir:
kur ir kopējā pārejas varbūtība,  - starojuma pāreju varbūtība un  - bezizstarojuma pāreju varbūtība. Biežāk izmantotajiem fluorescējošiem savienojumiem tipisks stāvokļa dzīves laiks ir robežās no 0,5 līdz 20 nanosekundēm (starojumam ar viļņa garumiem no UV līdz tuvajam infrasarkanajam starojumam). Fluorescences dzīves laiks ir svarīgs parametrs, kas jāņem vērā fluorescences praktiskos pielietojumos, piemēram, fluorescences rezonanses enerģijas pārnesē un fluorescences dzīves laika mikroskopijā.
Jablonska diagramma
Jablonska diagramma parāda iespējamos relaksācijas mehānismus molekulām ierosinātā stāvoklī. Diagramma līdzās parāda, kā notiek fluorescence, molekulai pārejot no ierosināta stāvokļa pamatstāvoklī. Šajā gadījumā notiek gan bezizstarojuma pārejas, gan fluorescence.
Estebans Okons
Estebans Okons (fr; dzimis Evrē) ir franču autosportists, 2022. gada sezonā piedalās Formula 1 autosacīkstēs, pārstāvot Alpine komandu.
Pirmajā formulā debitēja. gada Beļģijas Grand Prix izcīņas laikā Manor Racing vienības sastāvā. Karjeras laikā izcīnījis vienu uzvaru — 2021. gada Ungārijas Grand Prix.
Formula 1 karjera
Estebana Okona pirmie brīvie treniņbraucieni pirmajā formulā norisinājās 2014. gada Abū Dabī Grand Prix izcīņas laikā, kad franču autosportistam tika dota iespēja iztestēt toreizējās Lotus komandas formulu Jasmarinas trasē. Pirms savas oficiālās debijas pirmās formulas sacīkstēs, 2016. gada februārī tika paziņots, ka Estebans Okons bija nozīmēts par Renault komandas oficiālo rezerves braucēju.
2016. gada 10. augustā tika oficāli paziņots, ka uz turpmāko sezonu par Manor komandas otro pilotu tika izvēlēts Estebans Okons, kurš Manor vienības sastāvā nomainīja līdzšinējo indonēziešu pilotu Rio Harjanto. Savā debijas sacīkstē — 2016. gada Beļģijas Grand Prix — Okons finišēja priekšpēdējā, 15. vietā. Turpmākajos sezonas noslēguma posmos Okons nemitīgi finišēja pēdējā pozīcijā, līdz haotiskajā un lietainajā Brazīlijas Grand Prix izcīņā viņam izdevās izcīnīt savas sezonas labāko sasniegumu — 12. vietu, kur no pirmajiem pirmās formulas karjeras punktiem viņu šķīra tikai viens aplis.
2016. gada 10. novembrī oficiāli tika paziņots, ka, sākot ar 2017. gada sezonu, Estebans Okons pārstāvēs Force India komandu. 2017. gada sezonā izcīnīja punktus 18 sacīkstēs no 20 un sezonu noslēdza 8. vietā kopvērtējumā. 2018. gada sezonas vidū Force India komanda saskārās ar finansiālām grūtībām un tika likvidēta. To pārņēma Racing Point, kuras sastāvā turpināja startēt Okons. Sezonas kopvērtējumā ar 49 punktiem viņš ierindojās 12 vietā.
2018. gada novembrī tika paziņots, ka nākamajā sezonā Okons kļūs par Mercedes komandas rezerves pilotu. Nevienā no 2019. gada sezonas Grand Prix Okons nepiedalījās. Pirms 2020. gada sezonas pievienojās Renault, aizvietojot Niko Hilkenbergu un kļūstot par Daniela Rikardo komandas biedru. 2020. gada Sahiras Grand Prix izcīnīja otro vietu un pirmo reizi kāpa uz goda pjedestāla pirmās formulas sacensībās.
Pirms 2021. gada sezonas Renault komanda tika reorganizēta par Alpine F1 Team, Okons turpināja startēt arī jaunās komandas sastāvā, par viņa komandas biedru kļuva Fernando Alonso. 2021. gada Ungārijas Grand Prix sensacionāli izcīnīja savu pirmo uzvaru Formula 1 karjerā. 2021. gada sezonas kopvērtējumā ar 74 punktiem ieņēma 11. vietu.
Formula 1 rezultāti
* - Pašreizējā sezona
- Nefinišēja, bet ieskaitīts klasifikācijā, jo paveica vismaz 90% no distances
‡ - Iegūta puse no punktiem, jo netika veikti 75% sacīkstes.